ai4bharat/Pralekha huggingface dataset:
سائنس اور ٹیکنالوجی کی وزارت
ڈی بی ٹی- بی آئی آر اے سی کے تعاون سےکووڈ-19 کے خلاف پہلی ناک کی ویکسین کو ہندوستان کے ڈرگ ریگولیٹرڈی سی جی آئی سے ہنگامی استعمال کی اجازت مل گئی
ڈیپارٹمنٹ آف بایو ٹکنالوجی  اور اس کے پی ایس یو، بائیوٹیکنالوجی انڈسٹری ریسرچ اسسٹنس کونسل  کو بھارت بائیوٹیک  کو اپنی نوعیت کے پہلے انٹراناسل کووڈ-19 ویکسین کے ہنگامی استعمال کی اجازت کے لیے ڈی سی جی آئی سے منظوری کا اعلان کرتے ہوئے خوشی ہو رہی ہے۔مشن کووڈ سرکشا کے تحت ڈی بی ٹی اور بی آئی آر اے سی کے تعاون سے یہ مشن ڈی بی ٹی کے ذریعے شروع کیا گیا تھا اوربی آئی آر اے سی نے آتم نر بھر 3.0 کے حصے کے طور پرکووڈ-19 ویکسین کی ترقی کی کوششوں کو تقویت دینے اور تیز کرنے کے لیے لاگو کیا تھا۔ ویکسین کی تیاری کی مختلف سطحوں پر سائنسی قیادت ڈی بی ٹی لیبارٹریز اور بی آئی آر اے سی کے ذریعے فراہم کی گئی۔ یہ مشن کووڈ سرکشا کے تحت کووڈ-19 ویکسین کی چوتھی کامیابی کی کہانی ہے۔
بی بی وی 154 ایک انٹرا ناسل ریپلیکشن کی کمی والی چمپینزی اڈینو وائرس ایس اے آر ایس-سی او وی-2 ویکٹرڈ ویکسین ہے۔ یہ ایک نقل کی کمی والےسی ایچ اے ڈی ویکٹر پر مشتمل ہے جو مستحکم اسپائک ایس اے آر ایس- سی او وی-2  کا اظہار کرتا ہے۔
ڈی بی ٹی کے خود مختار انسٹی ٹیوٹ، نیشنل انسٹی ٹیوٹ آف امیونولوجی ، نئی دہلی نے اپنے ’’ہیومن امیون مانیٹرنگ اورٹی-سیل امّو نوسی پلیٹ فارم‘‘ کو ویکسین سے متاثرایس اے آر ایس-سی او وی-2 کے مخصوص نظامی اور میوکوسل سیلولر مدافعتی ردعمل کو جانچنے کے لیے استعمال کیا۔ انٹرایکٹو ریسرچ اسکول فار ہیلتھ افیئرز ، پونے نے تین ٹرائل سائٹس سے وائرس کے لیے اینٹی باڈی کو بے اثر کرنے کے ٹائٹر کی مقدار درست کرنے کے لیے پلے ریڈیکشن نیوٹریلائزیشن اسسے  مکمل کیا۔
ڈاکٹر راجیش ایس گوکھلے، سکریٹری، ڈی بی ٹی، اور بی آئی آر اے سی کے چیئرپرسن نے اس موضوع پر بات کرتے ہوئے کہا کہ ’’مشن کووڈ سرکشا کے ذریعے محکمہ، محفوظ اور موثر کووڈ-19 ٹیکوں کی ترقی کے لیے پرعزم ہے۔بی بی وی 154 کووڈ ویکسین ڈی سی جی آئی کی طرف سے 18+ عمر کے گروپ میں کووڈ-19 کے خلاف بنیادی حفاظتی ٹیکوں کے لیے منظور شدہ پہلی انٹراناسل ویکسین ہے جو ملک میں مشن کووڈ سرکشاکے تحت تیار کی جا رہی ہنگامی صورتحال میں محدود استعمال کے لیے ہے اور یہ ہمارے کووڈ-19 ویکسین کے ذخیرے میں اضافہ کرتی ہے۔ یہ حکومت ہند کے آتم نربھربھارت اقدام کی ایک بہترین مثال ہے۔ میں اپنے سائنس دانوں کو بھارت بائیوٹیک کے ساتھ شراکت کرنے اور پہلی انٹراناسل کووڈ-19ویکسین @ کی ترقی کے دوران سائنسی قیادت فراہم کرنے پر مبارکباد دیتا ہوں۔
شہری ہوابازی کی وزارت
چار سو دس ہندوستانیوں کو آج یوکرین کے پڑوسی ملکوں سے خصوصی سویلین پروازوں کے ذریعے وطن واپس لایا گیا
خصوصی پروازوں کے ذریعے اب تک 18 ہزار ہندوستانی شہریوں کو واپس لایا جا چکا ہے
یوکرین کے پڑوسی ملکوں سے ہندوستانی شہریوں کو نکال کر لانے کے ‘‘ آپریشن گنگا’’ کے تحت آج دو خصوصی سویلین پروازوں کے ذریعے 410 ہندوستانیوں کو سچاوا سے واپس لایا گیا ہے۔ اس کے ساتھ ہی خصوصی پروازوں کے ذریعے 18 ہزار کے قریب ہندوستانی شہریوں کو وطن واپس لایا جا چکا ہے۔ 22 فروری 2022 کو یہ پروازیں شروع کی گئی تھیں۔ 75 خصوصی ویلین پروازوں کے ذریعے 15521 ہندوستانیوں کو لایا جا چکا ہے۔ ہندوستانی فضائیہ نے آپریشن گنگا کے تحت 12 پروازوں میں 2467 ہندوستانیوں کو واپس وطن پہنچایا اور 32 ٹن سے زیادہ امدادی سامان پہنچایا۔
سویلین پروازوں میں 21 پروازوں کے ذریعے 4575 مسافروں کو بخارسٹ سے لایا گیا۔ سچاوا سے 9 پروازوں کے ذریعے 1820 مسافروں کو، 28 طیاروں کے ذریعے بڈاپیسٹ سے 5571 مسافروں کو ، 2404 ہندوستانیوں کو 11 پروازوں کے ذریعے زیس زو سے اور 242 افراد کو کیو سے لایا گیا ہے۔
|
|
ایئر لائنوں کے اعتبار سے تفصیل درج ذیل ہے:
|
|
ایئرلائنس
|
|
پروازوں کی تعداد
|
|
پیکس
|
|
ایئر ایشیا
|
|
3
|
|
500
|
|
ایئر انڈیا
|
|
14
|
|
3250
|
|
ایئر انڈیا ایکسپریس
|
|
9
|
|
1652
|
|
گو فرسٹ
|
|
6
|
|
1101
|
|
انڈیگو
|
|
34
|
|
7404
|
|
اسپائس جیٹ
|
|
9
|
|
1614
|
|
میزان
|
|
75
|
|
15521
بجلی کی وزارت
بجلی کی وزارت نے الیکٹرک گاڑیوں  چارجنگ کے لیے بنیادی ڈھانچے میں ترمیم - نظرثانی شدہ جامع رہنما خطوط اور معیارات جاری کیے
● پبلک چارجنگ اسٹیشنوں میں سروس چارجز کی پری پیڈ وصولی کی خصوصیت ہوگی جس میں دن کے وقت کے نرخ اور شمسی اوقات میں رعایت ہوگی
● سینٹرل الیکٹرسٹی اتھاریٹی  کے تحت ایک کمیٹی ریاستی حکومت کے لئے لگائے جانے والے سروس چارجز کی زیادہ سے زیادہ حد کی سفارش کرے گی
● یہ کمیٹی سروس چارجز کے ساتھ ساتھ شمسی اوقات کے دوران چارج کرنے پر دی جانے والی رعایت کے لیے ’’دن کے وقت کی شرح‘‘ کی بھی سفارش کرے گی
بجلی کی وزارت نے14 جنوری 2022 کو وزارت کی طرف سے جاری کردہ الیکٹرک گاڑیوں کے لیے چارجنگ بنیادی ڈھانچے کے لیے نظرثانی شدہ جامع رہنما خطوط اور معیارات میں ترمیم جاری کی ہے۔
ان رہنما خطوط میں درج ذیل اضافے کرنے کا فیصلہ کیا گیا ہے:
۔ عنوان کے تحت 3. پبلک چارجنگ انفراسٹرکچر  کے ضروریات، پیرا 3.1  کو ذیل میں شامل کیا گیا ہے:
xi۔ پبلک چارجنگ اسٹیشنوں میں دن کے وقت کے نرخوں کے ساتھ سروس چارجز کی پری پیڈ وصولی اور شمسی اوقات کے لیے رعایت کی خصوصیت ہوگی۔
۔ عنوان "8. پی سی ایس پر سروس چارجز" کے تحت پیرا 8.3 کو حسب ذیل شامل کیا گیا ہے:
8.3 سنٹرل الیکٹرسٹی اتھارٹی  کے تحت ایک کمیٹی وقتاً فوقتاً ریاستی حکومت کو اوپر پیرا 8.2 کے تحت لگائے جانے والے سروس چارجز کی زیادہ سے زیادہ حد کی سفارش کرے گی۔ یہ کمیٹی سروس چارجز کے ساتھ ساتھ شمسی اوقات کے دوران چارج کرنے پر دی جانے والی رعایت کے لیے "دن کی شرح کے وقت" کی بھی سفارش کرے گی۔
شہری ہوابازی کی وزارت
جناب جیوترادتیہ ایم سندھیا نے بھونیشور-جے پور کے درمیان پہلی براہ راست پرواز کا افتتاح کیا
نئی دہلی،2- نومبر 2021/ شہری ہوا بازی کے مرکزی وزیر جناب جیوترادتیہ ایم سندھیا نے آج بھونیشور -جے پور  کے درمیان انڈیگو ایئرلائن کی پہلی براہ راست پرواز کو جھنڈی دکھاکر روانہ کیا۔ تعلیم اور صلاحیت سازی و کاروبار کے مرکزی وزیر جناب دھرمیندر پردھان، ریلوے اور مواصلات و اطلاعاتی ٹکنالوجی  کے مرکزی وزیر جناب ویشنو اشونی ، اڈیشہ سرکار میں منصوبہ بندی و ہم آہنگی کا مرس اور ٹرانسپورٹ کے کابینہ وزیر جناب پدمنابھا بہیرا ، سائنس اور ٹکنالوجی ، عوامی کاروبار، سماجی تحفظ اور معذور افراد کو بااختیار بنانے کی وزارت میں وزیر مملکت  جناب اشوک چندر پانڈا بھی ورچوئل طور پر اس تقریب میں شریک ہوئے۔ اس موقع پر شہری ہوا بازی کی وزارت ، ریاستی حکومتوں ، انڈیگو ایئرلائنس کے اعلی افسران نے بھی حصہ لیا۔
اس موقع پر جناب سندھیا نے کہا کہ بھونیشور مندروں کا شہر ہے ۔ انہوں نے بتایا کہ یہ ہندو،بودھ، اور جین فرقوں کا مذہبی مرکز ہے ۔ ایک مذہبی مرکز ہونے کے علاوہ اس شہر کا نام ملک کے اسمارٹ شہروں کی فہرست میں ہے۔ بھونیشور ملک کے اہم آئی ٹی اور تعلیمی مراکز میں سے ایک ہے۔ جناب سندھیا نے بتایا کہ فی الحال بھونیشور 38 پروازوں کی آمدورفت کے ذریعہ 19 شہروں سے جڑا ہوا ہے۔
مرکزی وزیر نے مزید کہا کہ ہوا بازی میں سرمایہ کاری ہمیشہ معیاری افراد مرتب کرتی ہے۔ انہوں نے کہاکہ سرمایہ کاری میں لگایا گیا ہر 100 روپیہ ملک کی جی ڈی پی میں 325 روپے جوڑتا ہے۔ یہ طیاروں کو داخلے کا دروازہ بناتے ہوئے روزگار کے وسیع مواقع بناتا ہے۔ وزیر موصوف نے یقین دلایا کہ 200 کروڑ روپے کی لاگت سے نئی ٹرمنل عمارتوں کی تعمیر مقررہ وقت کے اندر پوری ہوجائے گی۔
جناب سندھیا نے یہ بھی کہا کہ ہمارے وزیراعظم جناب نریندر مودی نے ذکر کیا ہے کہ بھارت کا ہدف 2070 تک خالص صفر اخراج کے اولولعزم ہدف کو حاصل کرنا ہے۔ انہوں نے کہا کہ ہمارا ہدف اپنے تمام ہوائی اڈوں کو سبز ہوائی اڈہ بنانے کے لئے طویل مدتی توانائی وسائل کا استعمال کرنا ہے۔ انہوں نے ’’مجھے کہ بتاتے ہوئے فخر ہورہا ہے کہ بھونیشور ہوائی اڈہ 80 فی صد سولر توانائی پر مبنی ہے جو اس ملک کے لئے بہترین مثال ہے۔ اس کے علاوہ جھار سبوڈا جیسے پرواز والے ہوائی اڈے اپنے آپ میں ایک کامیابی ہے۔ ہوائی اڈہ کا استعمال ایک ماہ میں ایک لاکھ سے زیادہ مسافر کرتےہیں‘‘۔
اس روٹ پر نئی اڑانوں کے ساتھ بھونیشور اور اس کےعلاقوں کے لوگوں کوبھونیشور اور جے پور کے درمیان سیدھا ہوائی ربط ملے گا جس سے مسافروں کو بلارکاوٹ آمدروفت کی سہولت ہوگی۔ بھونیشور سے جے پور کے درمیان ان نئی اڑانوں کے ساتھ سیاحوں /مسافروں کو ہوائی سفر کے لئے کئی متبادل ملیں گے جس سے سیاحتی صلاحیت میں اضافہ ہوگا اور علاقے کی اقتصادی سرگرمیوں کو بھی بڑھاوا ملے گا۔
وزارتِ تعلیم
جناب دھرمیندر پردھان نےسردار ولبھ بھائی پٹیل کے 147 ویں یوم پیدائش کے موقع پر دہلی یونیورسٹی سے اتحاد دوڑ کی قیادت کی
31 اکتوبر 2022 کو سردار ولبھ بھائی پٹیل کی 147 ویں یوم پیدائش کو راشٹریہ ایکتا دیوس کے طور پر منانے کے لیے،تعلیم اور ہنرمندی کی ترقی اور انٹر پرینیور شپ کے مرکزی وزیر جناب دھرمیندر پردھان نے آج دہلی یونیورسٹی سے یونیٹی رن  کی قیادت کی۔ دہلی یونیورسٹی کے وائس چانسلر پروفیسر یوگیش سنگھ کے ساتھ رجسٹرار، پرنسپل، اساتذہ، سینئر افسران، انتظامی عملہ اور سی بی ایس ای اسکولوں، کیندریہ ودیالیہ اور یونیورسٹی کے طلبہ نے بھی یونٹی رن میں حصہ لیا۔ وزیر موصوف نے ولبھ بھائی پٹیل چیسٹ انسٹی ٹیوٹ میں سردار پٹیل کے مجسمے پر بھی گلہائے عقیدت پیش کیے۔
اجتماع سے خطاب کرتے ہوئے جناب پردھان نے کہا کہ سردار پٹیل ایک ایسے علامت ہیں جو ہر ہندوستانی کے دل میں بستے ہیں۔ ان کی زندگی ہم سب کے لیے مشعل راہ ہے۔ وزیر موصوف نے مزید کہا کہ اتحاد اُن 'پنچ پرن' میں سے ایک ہے جسے وزیر اعظم نے 2047 تک ہندوستان کو ترقی یافتہ بنانے کے لیے شمار کیا ہے۔ انھوں نے سب پر زور دیا کہ وہ ایک مضبوط اور ترقی یافتہ ہندوستان کے لیے اخلاص اور مقصد کے ساتھ کام کرنے کا عہد کریں۔ انہوں نے مزید کہا کہ یہ ہندوستان کے مردِ آہن کو بہترین خراج عقیدت ہوگا۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ج (

U-12079
(Visitor Counter : 57
وزارت خزانہ
انکم ٹیکس کے محکمہ نے ہریانہ میں تلاشی اور ضبطی کی کارروائی انجام دی
نئی دہلی، 17/جنوری 2022 ۔ انکم ٹیکس کے محکمہ نے پلائی ووڈ / پلائی بورڈ، ایم ڈی ایف بورڈ، انورٹر اور موٹر گاڑیوں کی بیٹریوں کے مینوفیکچرنگ اور سیسہ کی صفائی کے کام سے وابستہ متعدد کاروباری گروپوں کے یہاں 11 جنوری 2022 کو تلاشی اور ضبطی کی کارروائی انجام دی۔ یمنانگر، امبالا، کرنال اور موہالی جیسے شہروں میں 30 سے زیادہ احاطوں میں پھیلے ہوئے ایسے کاروباری گروپوں کا اس تلاشی مہم کے دوران احاطہ کیا گیا۔
تلاشی کی کارروائی کے دوران متعدد قابل اعتراض دستاویزات اور ڈیجیٹل شواہد پائے گئے اور جنھیں پلائی ووڈ کے کاروبار سے متعلق اداروں کے یہاں سے ضبط کیا گیا۔ ضبط کئے گئے سامانوں میں متوازی اکاؤنٹ بکس بھی شامل ہیں جن میں خرید و فروخت اور اجرت کی ادائیگی اور ان گروپوں کے دیگر اخراجات کے نقد لین دین سے متعلق اندراجات ہیں۔ ان میں غیرمنقولہ جائیدادوں میں سرمایہ کاری سے متعلق لین دین کی تفصیلات بھی شامل ہیں۔ ان شواہد سے ان گروپوں کے طریقہ کار کی بھی وضاحت ہوتی ہے کہ کیسے یہ گروپ حقیقی فروخت سے تقریباً 40 فیصد تک کم خرید دکھاکر نقدی کا حصول کرتے تھے۔ ان قابل اعتراض شواہد کے ابتدائی تجزیے سے یہ اشارہ ملتا ہے کہ اس گروپ نے گزشتہ تین برسوں کے دوران 400 کروڑ روپئے تک کی فروخت کو چھپانے کا کام کیا ہے۔
جہاں تک مینوفیکچرنگ کے معاملے کا تعلق ہے، تو ٹیم نے اجرت کی ادائیگی اور تقریباً 110 کروڑ روپئے کے خام مال کی نقد خرید سے متعلق قابل اعتراض شواہد کا پتہ لگایا۔ یہ وہ خرید ہے جس کا اندراج اکاؤنٹ بک میں نہیں ہے۔ بیٹری مینوفیکچرنگ اور سیسہ کی صفائی اور اس سے متعلقہ اداروں کا جہاں تک تعلق ہے تو ایسی کمپنیوں سے جن کا سرے سے وجود ہی نہیں ہے، 40 کروڑ روپئے سے زیادہ کی مشکوک خریداری کی بھی نشان دہی ہوئی ہے۔
ان شواہد کو ایک دوسرے کے ساتھ مربوط کرنے سے اس بات کا انکشاف بھی ہوتا ہے کہ اس طریقے سے جو بے حساب نقدی حاصل کی گئی اسے منظم طریقے سے پلائی ووڈ اور سیسہ کی صفائی کے کاروبار سے وابستہ اہم شخصیات کے ذریعے غیرمنقولہ جائیدادوں کی خرید میں لگایا گیا۔
تلاشی کی کارروائی کے نتیجے میں 6.60 کروڑ روپئے سے زیادہ کی بے حساب نقدی اور 2.10 کروڑ روپئے کے زیورات برآمد کئے گئے ہیں۔ کل ملاکر 22 بینک لاکروں کو قبضے میں لے لیا گیا ہے اور ان کی جانچ کی جانی ابھی باقی ہے۔
آگے کی جانچ ہے۔
وزیراعظم کا دفتر
وزیر اعظم نے والمارٹ کے سی ای او جناب ڈگ میک ملن سے ملاقات کی
وزیر اعظم جناب نریندر مودی نے آج والمارٹ کے سی ای او جناب ڈگ میک ملن سے ملاقات کی۔
والمارٹ کی جانب سے کیے گئے ایک ٹوئیٹ کا جواب دیتے ہوئے، وزیر اعظم نے کہا؛
’’والمارٹ کے سی ای او جناب ڈگ میک ملن کے ساتھ میٹنگ بارآور ثابت ہوئی۔ ہم نے مختلف موضوعات پر بصیرت انگیز تبادلہ خیال کیا۔ بھارت کو سرمایہ کاری کے لیے ایک پرکشش مقام کے طور پر ابھرتے ہوئے دیکھ کر خوش ہوں۔‘‘
صحت اور خاندانی بہبود کی وزارت
کووڈ-19 سےمتعلق تازہ ترین صورت حال
ملک گیر ٹیکہ کاری مہم کے تحت اب تک52.36کروڑ لوگوں کو کووڈ-19 کے ٹیکے لگائے جاچکے ہیں۔
زیر علاج مریضوں کی تعداد کل معاملات کی تعداد کے1.21 پر مشتمل ہے۔ مارچ 2020 کے بعد سے اب تک سب سے کم شرح ہے۔
ہندوستان میں اب تک زیر علاج مریضوں کی تعداد 387987 ہے-
شفایابیوں کی شرح سردست 97.45 فیصد ہے۔یہ اب تک کی بلند ترین شرح ہے۔
ملک بھر میں اب تک 31260050 مریض شفایاب ہوچکے ہیں۔
گزشتہ چوبیس گھنٹوں میں 39069 مریض صحتیاب ہو کر گھر واپس ہوچکے ہیں۔
گزشتہ چوبیس گھنٹوں میں ملک گیر ٹیکہ کاری مہم کے دوران 41195 نئے کیسز درج کئے گئے۔
ہفتہ وار مثبت معاملات کی شرح مسلسل 5 فیصد سے نیچے رہی جو سردست 2.23 فیصد ہے۔
یومیہ مثبت معاملات کی شرح 17 ویں دن مسلسل 3 فیصد سے کم درج ہورہی ہے جو اس وقت 1.94 فیصد ہے۔
کووڈ-19 کی جانچ کی صلاحیت میں زبردست اضافہ کیا گیا ہے، اب تک مجموعی طور پر 48.73 کروڑ ٹیسٹ کئے جاچکے ہیں۔
وزیراعظم کا دفتر
وزیر اعظم نے کالڈی گاؤں میں شری آدی شنکر جنم بھومی چھیترم کا دورہ کیا
وزیر اعظم نے کوچی میں استوپم  کا دورہ کیا
وزیر اعظم جناب نریندر مودی نے آج کوچی کے کالڈی گاؤں میں آدی شنکراچاریہ کی مقدس جائے پیدائش شری آدی شنکر جنم بھومی چھیترم کا دورہ کیا۔
وزیر اعظم جناب نریندر مودی نے آج کوچی میں استوپم  کا بھی دورہ کیا۔
وزارت خزانہ
بینکو ں کے ذریعے سی اے آر کو بر قرار رکھنے کی کیفیت
نئی دہلی، 8 جولائی / خزانہ اور کمپنی امور کے وزیر مملکت جناب انوراگ سنگھ ٹھاکر نے آج لوک سبھا میں ایک تحریری جواب میں بتایا ہے کہ آر بی آئی کے رہنما خطوط کے مطابق بینکوں کے لئے یہ لازم ہے کہ وہ 9 فی صد کی جاری بنیادوں پر پونجی سے وابستہ رِسک سے متعلق اثاثے  یعنی کم از کم پونجی بر قرار رکھیں ۔ 31 مارچ ، 2019 ء تک سرکاری دائرۂ کار کے تمام تر بینکوں اور نجی شعبے کے تمام تر بینکوں نے اس کم از کم سی آر اے آر شرط کی پابندی کی ہے ۔ جون، 2019 ء سے متعلق آر بی آئی کی مالی استحکام رپورٹ  کے مطابق 31 مارچ ، 2019 ء تک ، درج فہرست کاروباری بینکوں کے سلسلے میں سی آر اے آر  اور پی ایس بی بالترتیب 14.3 فی صد اور 12.2 فی صد تھی ۔
جون ، 2019 ء کی ایف ایس آر کے مطابق پی ایس بی سمیت غیرمنفعت بخش اثاثوں کی مجموعی شرح نمو تمام بینکوں کے گروپ میں مائل بہ انحطاط ہے ۔ اس کے علاوہ ، این پی اے کی رفتار میں اضافے کی وجہ سے ، جو کہ مارچ ، 2018 ء میں بینکنگ نظام کے تحت نمو سے ہمکنار ہوا اور مارچ ، 2019 ء میں گھٹ کر 9.3 فی صد ہو گیا ، اس کی روشنی میں این پی اے سائیکل میں ٹرن اراؤنڈ کا اشارہ ملتاہے ۔ اس کے علاوہ ، مجموعی دباؤ ، جس کا تعلق قرض سے ہے ، اس کے بنیادی منظر نامے کے تحت ایف ایس آر میں این پی اے تناسب کے لحاظ سے مزید انحطاط تمام تر درج فہرست کاروباری بینکوں میں دیکھا گیا ہے ، جو مارچ ، 2020 ء تک 9.0 تک پہنچ جائے گا ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2930
(Visitor Counter : 122
صحت اور خاندانی بہبود کی وزارت
صحت اور خاندانی بہبود کی وزارت ایس سی/ایس ٹی خواتین کے لیے ہیلتھ کیئر اسکیم
”عوامی صحت اور ہسپتال“ ایک ریاستی موضوع ہونے کی وجہ سے، ایس سی/ایس ٹی زمرے کی خواتین اور ان کے بچوں سمیت عوامی صحت نگہداشت کی سہولیات میں معیاری صحت نگہداشت فراہم کرنے کی بنیادی ذمہ داری متعلقہ ریاستی حکومتوں پر عائد ہوتی ہے۔
صحت کے چیلنجوں سے نمٹنے کے لیے، خاص طور پر دیہی علاقوں میں قومی دیہی صحت مشن  کو 2005 میں شروع کیا گیا تھا تاکہ سرکاری صحت کی سہولیات تک رسائی حاصل کرنے والے ان تمام لوگوں کو قابل رسائی، سستی اور معیاری صحت کی دیکھ بھال کی فراہمی کے لیے ریاستی/ یو ٹی حکومتوں کی کوششوں کو پورا کیا جا سکے۔ فی الحال، این آر ایچ ایم قومی صحت مشن  کا ایک ذیل مشن ہے۔
ریاستوں کو خواتین اور ان کے بچوں سمیت ایس سی/ایس ٹی علاقوں اور مستفید افراد کے لیے مخصوص مداخلت کی تجویز کے لیے لچک فراہم کی جاتی ہے اور ان کی تجاویز کی بنیاد پر قومی صحت مشن کے تحت ان کی حمایت کی جاتی ہے۔
این ایچ ایم کی مدد متعدد مفت خدمات مہیا کرنے کے لیے فراہم کی جاتی ہیں جن میں ایس سی/ایس ٹی خواتین اور ان کے بچوں کے لیے ماں کی صحت، بچے کی صحت، بالغوں کی صحت، فیملی پلاننگ، یونیورسل امیونائزیشن پروگرام سے متعلق اور دیگر بڑی بیماریوں جیسے تپ دق، ویکٹر سے پیدا ہونے والی بیماری جیسے ملیریا، ڈینگو اور کالا آزار، جذام، وغیرہ کے لیے مدد شامل ہے۔
این ایچ ایم کے تحت معاون دیگر اہم اقدامات میں شامل ہیں جنانی ششو سرکشا کاریہ کرم  ، راشٹریہ بال سواستھ کاریہ کرم  ، پردھان منتری سرکشت ماترتو ابھیان  این اے سی کی کوریج کو بہتر بنانے اور اعلیٰ خطرے کے حمل کی نشاندہی اور ان کا پتہ لگانے کو بہتر بنانے کے لیے اور مشن اندر دھنش  اور انٹینسیفائڈ مشن اندر دھنش  امیونائزیشن کوریج کو بہتر بنانے کے لیے۔
ایس سی/ایس ٹی علاقوں اور مسفید افراد میں بہتر صحت کی دیکھ بھال کے لیے نافذ کردہ متعدد مداخلتیں درج ذیل ہیں:
- قبائلی علاقوں میں صحت کی سہولیات کے قیام کے لیے آبادی کے اصولوں میں نرمی برتی گئی ہے۔ ذیلی سینٹر، پی ایچ سی اور سی ایچ سی قائم کرنے کے لیے بالترتیب 5,000، 30,000 اور 1,20,000 کے آبادی کے معیار کے بر خلاف، قبائلی اور ریگستانی علاقوں میں یہ 3,000، 20,000 اور 80,000 ہے۔
- موبائل میڈیکل یونٹس  کے لیے لچکدار معیارات
- تمام قبائلی اکثریت والے اضلاع جن کا صحت کا اشاریہ ریاست کے اوسط سے کم ہے ان کی شناخت اعلیٰ ترجیحی اضلاع  کے طور پر کی گئی ہے اور یہ اضلاع ریاست کے دوسرے اضلاع کے مقابلے میں قومی صحت مشن  کے تحت فی کس زیادہ وسائل حاصل ہوتے ہیں۔
- مفت دواؤں اور مفت تشخیصی خدمات کے اقدامات کا نفاذ۔
- سماجی اقتصادی ذات مردم شماری کے مطابق فی سال فی خاندان 5 لاکھ روپے تک کے ہیلتھ کوریج کے لیے ایس سی/ایس ٹی گھرانوں کا آیوشمان بھارت، پردھان منتری جن آروگ یوجنا  کے تحت احاطہ کیا جاتا ہے۔
وزیر مملکت ، شری اشونی کمار چوبے نے آج لوک سبھا میں ایک تحریری جواب میں یہ بیان دیا۔
صحت اور خاندانی بہبود کی وزارت
ڈاکٹر ہرش وردھن نے ڈبلیو ایچ او کے ایگزیکٹو بورڈ کے بیورو کے اجلاس کی صدار ت کی
ہمیں نئے چیلنجو ں سے زیادہ ذمہ داری کے ساتھ نمٹنے اور ساتھ مل کر چلنے کی ضرورت ہے تاکہ بروقت، مناسب اور مربوط عالمی ردعمل کو یقینی بنایا جاسکے: ڈاکٹر ہرش وردھن
صحت وخاندانی بہبود کے مرکزی وزیر ڈاکٹر ہرش وردھن نے صحت کی عالمی تنظیم  کے ایگزیکٹو بورڈ کے چیئرمین کی حیثیت سے ایگزیکٹو بورڈ کے بیورو کی میٹنگ کی ورچوئلی طور پر صدارت کی۔ بیورو کی میٹنگ میں ایگزیکٹو بورڈ کے نائب چیئرمین اور ڈبلیو ایچ او کے ڈائریکٹر جنرل بھی موجود تھے۔ شاہد شرکا اور ڈبلیو ایچ او ہیڈکوارٹرس کے سینئر افسران بھی اس میٹنگ میں موجود تھے۔ میٹنگ کے ایجنڈے میں پروگرام کے 32 ویں اجلاس کی تاریخوں کو حتمی شکل دینا، بجٹ اور انتظامیہ کمیٹی کے اجلاس کی تاریخوں کو حتمی شکل دینا، عالمی صحت کی 73 ویں اسمبلی اور 147 ویں ایگزیکٹو بورڈ کے اجلاس کو دوبارہ شروع کرنا شامل ہے۔
ابتدا میں ڈاکٹر ہرش وردھن نے ایگزیکٹو بورڈ کے بیورو کی پہلی میٹنگ کے شرکا کا خیر مقدم کیا اور جاری کووڈ 19 عالمی وبا کے دوران انہیں نیک خواہشات پیش کیں۔ انہوں نے کووڈ-19 کی وجہ سے ہوئے جانی نقصان یعنی لوگوں کی ہلاکتوں پر دلی اور گہری تعزیت اور تشویش کا اظہار کیا اور کووڈ-19 سے لڑنے والے صف اول کے جانبازوں کی کوششوں کے لئے دلی تشکر کا اظہار کیا۔
کووڈ-19 جیسے عالمی بحران کا ذکر کرتے ہوئے انہوں نے کہا کہ یہ تقریباً چار ماہ پہلے کی بات ہے کہ جب ڈبلیو ایچ او نے کووڈ-19 کو عالمی وبا قرار دیا۔ کووڈ-19 سے تقریباً 17 ملین لوگ متاثر ہوئے ہیں اور اس عالمی وبا کی وجہ سے دنیا بھر میں 662 ہزار سے زیادہ قیمتی جانیں تلف ہوئی ہیں۔ اس وبا کی وجہ سے عالمی معیشت کو زبردست نقصان ہوا ہے۔ انہوں نے مزید کہا کہ دنیا نے اب صحت کی اہمیت کو سمجھ لیا ہے اور اب دنیا کے ملکوں میں زیادہ تعاون کی ضرورت ہے تاکہ ان جوکھم اور خطرات کو دور کیا جاسکے جو چھوت چھات اور غیر چھوت چھات والی بیماریوں کی وجہ سے پیدا ہوئے ہیں۔ عالمگریت کے اس دور میں جب دنیا تمام انسانیت کے لئے ایک بڑا گھر ہے تو ایسے میں ایک بیماری کے پھیلنے کےلئے جوکھم اور چیلنج اس سے بھی بڑا ہے، کیونکہ ملکوں کی سرحدوں کے درمیان فرق نہیں کرتا ہے۔
اس سلسلے میں ڈاکٹر ہرش وردھن نے ڈبلیو ایچ او کے ممبروں سے اپیل کی کہ وہ چھوت چھات والی اور غیر چھوت چھات والی بیماریوں سے اور زیادہ مؤثر طور سے نمٹنے کے لئے عالمی رد عمل وتعاون اور حمایت میں اثر پیدا کرنے اور حرکت لانے کے لئے کثیر سیکٹورل اشتراک قائم کریں۔ انہوں نے مزید کہا کہ ایسے اختراعی طور طریقے کھوجنے کی ضرورت ہے تاکہ عالمی وبا کے بعد کے مرحلے میں نئے خطرات اور چیلنجز سے نمٹا جاسکے۔
انہوں نے درپیش نئے چیلنجوں سے نمٹنے کے سلسلے میں زیادہ ذمہ داری کا مظاہرہ کرنے کے لئے ایک ساتھ چلنے کی ضرورت پر زور دیا تاکہ بروقت مناسب اور مربوط عالمی ردعمل کو یقینی بنایا جاسکے۔ ڈاکٹر ہرش وردھن نے بعد میں ڈبلیو ایچ او کے ڈائریکٹر جنرل ڈاکٹر ٹیڈروس گھیبرریسس کی رائے جاننے کے لئے انہیں بولنے کا موقع دیا اور انہوں نے شرکا کے لئے اجلاس کا افتتاح کیا۔
......................
م ن، ح ا، ع ر
31-07-2020
U-4276
(Visitor Counter : 186
یو پی ایس سی
یوپی ایس سی کے ذریعہ فروری 2019 میں انجام تک پہنچائے گئے بھرتی سے متعلق نتائج
بھرتی سے متعلق درج ذیل نتائج کو یوپی ایس سی کے ذریعہ فروری 2019 میں حتمی شکل دی گئی ہے۔ جن امیدواروں کے ناموں کی سفارش بھرتی کے لیے کی گئی ہے ، انہیں ڈاک سے انفرادی طور پرجانکاری دے دی گئی ہے۔
وزیراعظم کا دفتر
وزیراعظم نریندر مودی 29 فروری 2020 کو پریاگ راج اترپردیش میں ایک بڑے ڈسٹری بیوشن کیمپ میں دویانگ جن اور سینئر سٹیزن کو آلات اور روز مرہ کی زندگی گزارنے کے سامان تقسیم کریں گے
پریاگ راج میں سماجک ادھیکارتا شیور
نئی دہلی،27؍فروری،وزیراعظم جناب نریندر مودی 29 فروری 2020 کو اترپردیش کے پریاگ راج میں ایک بڑے ڈسٹری بیوشن کیمپ میں دویانگ جن اور سینئر سٹیزن کو آلات اور روز مرہ کی زندگی گزارنے کے دیگر سامان تقسیم کریں گے۔ سینئر سٹیزن کو راشٹریہ ویوشری یوجنا اور دویانگ جنوں کو اے ڈی آئی پی اسکیم کے تحت آلات اور دیگر سامان تقسیم کئے جائیں گے۔
یہ اب تک کا سب سے بڑا ڈسٹری بیوشن کیمپ ہے جس کا مستفدین کی تعداد کے لحاظ سے ملک میں اہتمام کیا جارہا ہے۔ اس میگا کیمپ میں مختلف طرز کے ڈیوائسس آلات اور ضروریات زندگی کے دیگر سامان تقسیم کئے جائیں گے۔ مختلف طرز کے 56 ہزار ڈیوائسس ، 26 ہزار مستفدین کو مفت تقسیم کئے جائیں گے۔ ان ڈیوائسس کی قیمت 19 کروڑ روپے سے زیادہ ہے۔
اس کا مقصد دویانگ جن اور سینئر سٹیزن کی سماجی ، معاشی ترقی اور روز مرہ کی زندگی کے لئے آلات اور دیگر امداد کے ذریعے انہیں امداد فراہم کرنا ہے۔
۔۔۔۔۔۔۔۔۔۔۔۔۔۔۔۔۔۔

U-951
(Visitor Counter : 58
وزیراعظم کا دفتر
تری پورہ کے وزیر اعلیٰ کی وزیر اعظم سے ملاقات
تری پورہ کے وزیر اعلیٰ ڈاکٹر مانک ساہا نے آج وزیر اعظم جناب نریندر مودی سے ملاقات کی۔
وزیر اعظم کے دفتر نے ایکس پر پوسٹ کیا:
’’تری پورہ کے وزیر اعلیٰ ڈاکٹر مانک ساہا نے وزیر اعظم نریندر مودی سے ملاقات کی۔‘‘
سائنس اور ٹیکنالوجی کی وزارت
11 عالمی دوربینوں کے مشاہدات سےایک صدی پرانے کہکشاں مرکز کی سب سے زیادہ روشن ترین چمک  کا پتہ چلتاہے
زمین سے تقریبا 95 کروڑنوری سال فاصلے پرواقع اورتقریبا ایک صدی قبل دریافت ایک کہکشاں کا مرکز  بی ایل لیکیرٹے کی چمک زیادہ سے زیادہ حدتک پہنچ گئی ہے ۔
سائنس وٹکنالوجی کے محکمے  کی مالی اعانت یافتہ ایک مختارادارہ رمن ریسرچ انسٹی ٹیوٹ کی پوسٹ ڈاکٹریٹ فیلو، ادیتی اگروال کی سربراہی میں تازہ ترین مطالعے میں شائع ہونے والے نتائج میں کہاگیاہے کہ بی ایل لاکھ سے نکلنے والی چمک 21 اگست 2020،کو اپنی زیادہ سے زیادہ حدتک پہنچ گئی تھی جو اس ماخذ کے بارے میں ایک نئی دریافت ہے۔
اب کئی دہائیوں سے، فعال کہکشاں نیوکلئس  ماخذ، بی ایل لیکیرٹے ، اب عالمی فلکیات کی کمیونٹی میں مطالعہ کے لیے خاصی دلچسپی کا باعث بناہوا ہے۔
عام طور پر کہکشاں کے مرکز میں واقع، فعال کہکشاں نیوکلئس  ایسے کمپیکٹ ڈھانچے ہیں جو وقتاً فوقتاً غیر معمولی چمک دکھاتے ہیں۔ ان کی چمک کی سطح میں انحراف مختلف ہوسکتا ہے اور یہ چند گھنٹوں، دنوں، ہفتوں یا چند مہینوں تک جاری رہ سکتا ہے۔ روشنی کا یہ تغیر، جب ننگی انسانی آنکھ سے دیکھا جاتا ہے، تو یہ ریڈیو، مائیکرو ویو، انفراریڈ، آپٹیکل، الٹرا وائلٹ، ایکس رے اور گاما طول موج میں نظر آنے والے برقی مقناطیسی اخراج کے سوا کچھ نہیں ہے۔
دنیا بھر میں واقع گیارہ  دوربینوں کے ایک گروپ کے ذریعے کیے گئے مسلسل مشاہدات کا استعمال کرتے ہوئے بی ایل لاکھ سے اخراج کے چمکدارہونے اور اسی مناسبت سے زوال کا پتہ پایا گیا۔ لداخ کے ہان لے میں واقع ہمالیہ چندر دوربین ان میں سے ایک تھی۔
جولائی 2020 کے اوائل میں، ماہرین فلکیات کو شبہ تھا کہ بی ایل لاکھ نے بھڑکنا شروع کر دیا ہے۔ تمام گیارہ دوربینوں کو فوری طور پر کام پر لگا دیا گیا اور 13 جولائی 2020 سے 14 ستمبر 2020 تک 84 دنوں تک اس پرتوجہ مرکوز کی گئی۔
ایسٹرفزیکل جنرل سپلیمنٹس سیریز میں شائع اگست 2020 کی چمک کے دوران بی ایل لیکیرٹے کی انٹرا نائٹ تغیر پذیری کا تجزیہ کے عنوان والے پیپر کے سرکردہ مصنف اگروال نے کہا کہ جیسے جیسے وقت گزرتا گیا، یہ دیکھا گیا کہ چمک آہستہ آہستہ بڑھ رہی ہے۔اس سے ظاہر ہوتا ہے کہ بی ایل لاکھ زیادہ فعال ہو رہا ہے۔ بی ایل لاکھ کی چمک پہلی بار 21 اگست 2020 کو زیادہ سے زیادہ حد تک پہنچ گئی۔ اسے کراکو، پولینڈ میں واقع ڈل -کیرکھم ٹیلی سکوپ کے ذریعہ بخوبی مشاہدہ کیا گیاتھا۔
نتائج سے معلوم ہوا کہ بی ایل لاکھ کی چمک کے نتائج شدت 14 سے بڑھ کر 11.8 جیسا کہ فلکیاتی طور پر استعمال کیا جاتا ہے)ہو گئی جبکہ اس کی فلوکس ویلیو 13.37 ملی جنسکی  سے بڑھ کر 109.88 ایم جے وائی پرپہنچ گیا، جو اس ماخذ کے لیے سب سے زیادہ اہم ہے۔ اس کے علاوہ محققین کے اس بین الاقوامی تعاون نے اس ماخذ کے مقناطیسی شعبے کی گنتی کی جو بھڑک اٹھنے کے دوران 7.5 گاس سے 76.3 گاس تک پایا گیا۔
یہ اہم حسابات، جو پہلے کبھی ممکن نہیں تھے، مکمل طور پر ان دوربینوں کی مشترکہ تعیناتی سے حاصل کردہ ڈیٹا سیٹس کے ٹیرا بائٹس کی دستیابی کی وجہ سے کیے گئے تھے۔
جناب اگروال نے کہا کہ ‘‘یہ نئے پیرامیٹرز مستقبل میں بی ایل لاکھ کے کثیرساختی مطالعات کی بنیاد بنائیں گے۔’’
اس کے علاوہ، محققین اس ماخذ کے چمک کے اخراج کے علاقے کی سائز کا بھی اندازہ لگانے کے قابل تھے، جسے حقیقی جیٹ ریڈیس کے 8/1ویں مقام پر شمار کیا گیا تھا۔
جناب اگروال کی ٹیم اس بی ایل لاکھ کے مزید مشاہدات کے ساتھ اپنا کام جاری رکھے ہوئے ہے اور ایکسرے اور گاما طول موج پر اس کی خصوصیات کو سمجھنے کی کوششیں جاری ہیں۔
تحقیق پیپرکا لنک :https://arxiv.org/abs/2302.10177